C 520/27

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 520/12)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu

STANDARTA GROZĪJUMA APSTIPRINĀŠANAS PAZIŅOJUMS, AR KO GROZA VIENOTO DOKUMENTU

“Sauternes”

PDO-FR-A0819-AM03

Paziņojuma datums: 26.10.2021.

APSTIPRINĀTĀ GROZĪJUMA APRAKSTS UN IEMESLI

1. Oficiālais administratīvi teritoriālo vienību klasifikators

Ģeogrāfiskais apgabals un tiešās apkaimes apgabals ir atjaunināti saskaņā ar administratīvi teritoriālo vienību oficiālo klasifikatoru.

Apgabala teritorija paliek nemainīga.

Ir grozīts vienotā dokumenta 6. un 9. punkts.

2. Apgriešana

Šķirnes “Muscadelle” vīnogulājiem ir mainīta apgriešanas kārtība, lai pārietu no viena vīnstīgu pumpura uz augļzara uz diviem vīnstīgu pumpuriem uz augļzara, nepārsniedzot 8 vīnstīgu pumpurus. Šis grozījums ir veikts, lai mazinātu šīs šķirnes augu spēka zudumu.

Vienotajā dokumentā ir izdarīti grozījumi 5.1. punktā.

3. Agrovides noteikumi

Produkta specifikācija papildināta ar tālāk minētajiem agrovides noteikumiem.

Nokaltušie vīnkoki ir jānovāc no zemesgabaliem, tos uzglabāt uz zemesgabaliem ir aizliegts.

Vispārēja nezāļu ķīmiskā apkarošana zemesgabalos ir aizliegta.

Uzņēmējiem ir jāaprēķina un jāreģistrē apstrādes biežuma rādītājs (ABI).

Šo grozījumu nolūks ir ņemt vērā sabiedrības prasības samazināt augu aizsardzības līdzekļu izmantošanu un labāk ņemt vērā ar vidi saistītos apsvērumus.

Šis grozījums neietver nekādus grozījumus vienotajā dokumentā.

4. Koeficients K

Ir pievienots koeficients K, kura nolūks ir dot iespēju no viena un tā paša zemesgabala novākt ražu, lai gatavotu vīnus no vīnogām, kas ir pārgatavojušās, un sausos vīnus.

Ar cilmes vietas nosaukumu “Sauternes” apzīmēto vīnu pagatavošanai tiek izmantotas pārgatavojušās vīnogas vai pelēkās (“dižciltīgās”) puves skartas vīnogas, un tās tiek novāktas secīgos šķirojumos. Atkarībā no klimatiskajiem apstākļiem mēdz notikt tā, ka vīnogas tomēr nav piemērotas, lai ražotu desertvīnus ar atlikumcukuriem. Koeficienta K ieviešana ļauj pārstrādāt šīs vīnogas sausajos vīnos.

Šis grozījums neietver nekādus grozījumus vienotajā dokumentā.

5. Datums vīnu laišanai apritē starp apstiprinātiem noliktavu turētājiem

Ir svītrots 1. nodaļas IX iedaļas 5. punkta b) apakšpunkts attiecībā uz datumu, kad atļauta vīnu laišana apritē starp apstiprinātiem noliktavu turētājiem.

Šis grozījums neietver nekādus grozījumus vienotajā dokumentā.

6. Pārejas pasākumi

No produkta specifikācijas svītroti pārejas pasākumi, kuru termiņš ir beidzies.

Šis grozījums neietver nekādus grozījumus vienotajā dokumentā.

7. Pieprasījuma deklarācija

Deklarācijas redakcija tika grozīta, nosakot, ka Produkcijas aizsardzības un pārvaldības organizācijai (Organisme de Défense et de Gestion - ODG) to nosūta ražas gadā pirms 15. decembra.

Vienotajā dokumentā ar šo grozījumu nekādas izmaiņas neievieš.

8. Atsauce uz pārbaudes iestādi

Atsauce uz pārbaudes iestādi ir pārskatīta, lai attiecīgu formulējumu saskaņotu ar citām aizsargāto cilmes vietu nosaukumu specifikācijām. Šis grozījums ir tikai redakcionāls.

Šis grozījums neietvēra nekādus grozījumus vienotajā dokumentā.

VIENOTAIS DOKUMENTS

1. Nosaukums vai nosaukumi

Sauternes

2. Ģeogrāfiskās izcelsmes norādes veids:

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

Sauternes

ĪSS APRAKSTS

Nedzirkstošie baltvīni ar atlikumcukuriem.

To dabiskais spirta saturs ir ≥15 %.

Pēc bagātināšanas spirta kopējā tilpumkoncentrācija tajos nepārsniedz 21 %.

Ikvienā vīna partijā, ko tirgo kā izlejamo vīnu vai kā tarā iepildītu vīnu, fermentējamo cukuru saturs ir ≥ 45 g/l.

Vīna “Sauternes” īpašību pamatā galvenokārt ir pelēkās (“dižciltīgās”) puves skartas vīnogas, jo sēnīte izraisa bioķīmiskas pārmaiņas konkrētos smaržas un garšas elementos, un cukuru koncentrācija vīnogās. Jaunam vīnam ir zeltaina nokrāsa, tajā attīstās ziedu un augļu aromāts, pēc tam nogatavojoties tas iegūst dzintara nokrāsu un tajā attīstās grauzdējumu buķete, ko veido spēcīgi aromāti, bieži vien grillējuma notis, kā arī izteikti noturīgi cukurā konservētu augļu, citrusaugļu un medus aromāti. Mutē tas ir ļoti piesātināts un krēmīgs. Tas izceļas ar izteiktu augļu aromātu un dzīvīgumu, kas radies, pateicoties kaļķainai augsnei, un bieži vien izpaužas ar savu īpašu mineralitāti, stiprumu un līdzsvaru.

VISPĀRĪGĀS ANALĪTISKĀS ĪPAŠĪBAS

Vispārīgās analītiskās īpašības Maksimālais kopējais spirta saturs (tilp. %): Minimālais kopējais spirta saturs (tilp. %) 12 Minimālais kopējais skābums: (miliekvivalentos uz litru) Maksimālais gaistošais skābums (miliekvivalentos uz litru): 25 Maksimālais kopējais sēra dioksīda saturs (miligramos uz litru):

5. Vīndarības metodes

5.1. Īpašās vīndarības metodes

1. Stādījumu biezība un atstatumi

Audzēšanas metodes

Vīnogulāju stādījumu minimālā biezība ir 6 500 vīnkoku hektārā.

Attālums starp vienas un tās pašas rindas vīnkokiem ir vismaz 0,80 metri.

Rindstarpu vidējais attālums nedrīkst pārsniegt 1,90 metrus.

2. Apgriešanas noteikumi

Audzēšanas metodes

Apgriešanu veic vēlākais 1. maijā.

Vīnogulājus apgriež, izmantojot šādas metodes:

— vīnogu šķirne “Muscadelle B”: vēdekļa formā, vīnogulāju veido no 2 līdz 5 zariem, uz kuriem atrodas ne vairāk kā 6 augļzari ar diviem vīnstīgu pumpuriem, nepārsniedzot 8 vīnstīgu pumpurus;

— vīnogu šķirne “Sémillon B”: vēdekļa formā, vīnogulāju veido no 2 līdz 5 zariem, uz kuriem atrodas ne vairāk kā 6 augļzari ar 2 vīnstīgu pumpuriem vai pēc Gijo [Guyot] metodes jauktā formā, uz gara zara [latte] atstājot ne vairāk par 6 vīnstīgu pumpuriem un divus augļzarus ar ne vairāk kā diviem vīnstīgu pumpuriem, no kuriem viens ir latte atzars;

— vīnogu šķirne “Sauvignon B” un “Sauvignon gris G”: vēdekļa formā, vīnogulāju veido no 2 līdz 5 zariem, uz kuriem atrodas ne vairāk kā 6 augļzari ar 2 vīnstīgu pumpuriem; pēc Gijo [Guyot] metodes jauktā formā, uz gara zara [latte] atstājot ne vairāk par 6 vīnstīgu pumpuriem un divus augļzarus ar ne vairāk kā 2 vīnstīgu pumpuriem, no kuriem viens ir latte atzars; pēc Bordo metodes, vīnogulājam atstājot divus garus zarus [lattes] ar ne vairāk kā 4 vīnstīgu pumpuriem uz katra garā zara.

3. Īpaši noteikumi ražas novākšanai

Audzēšanas metodes

Vīni tiek darināti no vīnogām, kuras ir pārgatavojušās (kuras ir skārusi pelnpelēkā (“dižciltīgā”) puve) un kuras tiek novāktas ar rokām secīgos šķirojumos.

4. Vīna bagātināšana

Īpašā vīndarības prakse

Vīna bagātināšana ir atļauta saskaņā ar produkta specifikācijā minētajiem noteikumiem.

5.2. Maksimālais ražas iznākums

1. 28 hektolitri no hektāra

6. Noteiktais ģeogrāfiskais apgabals

Vīnogu novākšana, vinifikācija, vīnu gatavošana un kopšana tiek nodrošināta šādu Gironde departamenta pašvaldību teritorijā (pamatojoties uz 2021. gada 19. marta oficiālo administratīvi teritoriālo vienību klasifikatoru): Barsac, Bommes, Fargues, Preignac un Sauternes.

7. Galvenā(-ās) vīna vīnogu šķirne(-es)

“Muscadelle B”

“Sauvignon B - Sauvignon Blanc”

“Sauvignon Gris G - Fié Gris”

“Semillon B”

8. Saiknes vai saikņu apraksts

Neatkārtojamais klimats sniedz sevišķus klimatiskos apstākļus vīnadārzos, kuros uz vīnogām attīstās sēnīte Botrytis cinerea. Tā izraisa pelnpelēko [“dižciltīgo”] puvi, kas konkrētajā vidē vīniem “Sauternes” piešķir tiem raksturīgās īpašības.

Vīnu izcelsme ir zemesgabalos vai zemesgabalu daļās, uz ko attiecas stingra un rūpīga deliminācija, vadoties pēc neatkarīgu ekspertu komisijas ierosinātajiem objektīvajiem un tehniskajiem kritērijiem un ražošanas tradīcijām.

Laika gaitā tika selekcionētas piemērotākās vīnogu šķirnes pelnpelēkās (“dižciltīgās”) puves skartu vīnogu izmantošanai, tādējādi vīniem “Sauternes” sākotnēji tika izmantota vīnogu šķirne “Semillon B”.

Turklāt, lai panāktu cukuru koncentrāciju, kas ir pietiekama šo vīnu gatavošanai, vīnogulāji tiek ievērojami apgriezti un katrai vīnogu šķirnei ir noteikta sava konkrēta metode.. Bieži vien tiek izmantota šim reģionam raksturīga īsa apgriešana vēdekļa formā.

Lai sasniegtu izcilu rezultātu, vīni tiek darināti no vīnogām, kas ir pārgatavojušās (ar pelnpelēko [“dižciltīgo”] puvi) un kas tiek novāktas ar rokām secīgos šķirojumos. Kad vīnogas ir pārgatavojušās, to ražas apjoms ir pavisam neliels, turklāt, atkarībā no ražas gada, mainīgo klimatisko apstākļu dēļ nereti novākto vīnogu apjoms ievērojami samazinās.

Stādījumu biezība ir augsta, jo pēc koncentrācijas no viena vīnkoka saražotais vīna apjoms ir pavisam neliels. Šo vīnu fermentācija ir lēna, bieži vien tā tiek veikta mucās. Pirms iepildīšanas pudelēs vīnus ilgi kopj, jo tas ir nepieciešams vīnu beidzamajai nogatavināšanai un labāko īpašību izpausmei.

Vīnu “Sauternes” plašā atpazīstamība vēsturiski ir veidojusies saistībā ar pilīm, kas kalpo kā šī reģiona simbols un no kurām visplašāk pazīstamā ir Château d’Yquem. 1855. gada Bordo vīnu klasifikatorā ar vienīgo nomināciju “premier cru supérieur”, kas tika piešķirta Château d’Yquem, 11 nominācijām “premier cru” un 15 nominācijām “second cru”, kas tika piešķirtas “Sauternes”, plaši tika atzīts šī Gironde cilmes vietas nosaukuma pārākums. Šajā klasifikatorā tika ņemtas vērā šo vīnu cenas, jo tās izsaka vīnu kvalitāti.

To atpazīstamība nav zudusi arī šodien — izcilas vides, kas pielāgota vīnkoku audzēšanai, sevišķa mikroklimata un pirmo vīnkopju ierašanās kombinācija ir bijis aizsākums konkrētām metodēm, ar kurām tiek iegūti izsmalcināti desertvīni, ko iecienījuši vīnu pazinēji visā pasaulē.

9. Būtiski papildu nosacījumi (fasēšana, marķēšana, citas prasības)

Tiešās apkaimes apgabals

Tiesiskais regulējums:

valsts tiesību akts

Papildu nosacījuma veids:

atkāpe attiecībā uz ražošanu noteiktajā ģeogrāfiskajā apgabalā

Nosacījuma apraksts:

Tiešās apkaimes apgabalu, kas noteikts, paredzot atkāpi attiecībā uz vinifikāciju un vīna gatavošanu, pamatojoties uz 2021. gada 19. marta oficiālo administratīvi teritoriālo vienību klasifikatoru, veido šādu Gironde departamenta pašvaldību teritorija: Budos, Cadillac, Cérons, Escoussans, Gabarnac, Illats, Ladaux, Langon, Mazères, Monprimblanc, Omet, Pujols-sur-Ciron, Roaillan un Sainte-Croix-du-Mont.

Lielāka ģeogrāfiskā vienība

Tiesiskais regulējums:

valsts tiesību akts

Papildu nosacījuma veids:

papildu noteikumi attiecībā uz marķēšanu

Nosacījuma apraksts:

Uz etiķetēm, bukletos un uz dažāda veida taras drīkst norādīt lielākās ģeogrāfiskā vienības “Vin de Bordeaux” vai “Grand Vin de Bordeaux”.

Šīs lielākas ģeogrāfiskās vienības nosaukumā izmantotās rakstzīmes ne augstumā, ne platumā nedrīkst pārsniegt divas trešdaļas no rakstzīmēm, kādas izmantotas, atveidojot kontrolēto cilmes vietas nosaukumu.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-1d1c41fa-d838-4b2e-9d53-6392daff9d87

(1) OV L 9, 11.1.2019., 2. lpp.